20 
3. 
Forfatteren til den 3die Afhandling, som har til Motto: «Det 
Bedste er godt nok», har i Afhandlingens første Halvdel meddelt 
en hel Del, som kun i ringe Grad vedkommer Besvarelsen af 
det stillede Spørgsmaal. Forfatteren opstiller deri den Paastand, 
at det hverken er af Mangel paa Ilt eller paa Grund af for stor 
en Kulsyremængde, at Luften i et Værelse efterhaanden bliver 
skadelig for Sundheden, men at Skadeligheden beroer paa andre 
Giftstoffer, som udvikles under Menneskers Ophold. Man skal 
derfor udlufte beboede Værelser fuldstændigt for at fortrænge 
den ved Udaandingen m. m. inficerede Luft, og Forfatteren gaaer 
ud fra, at der til en fuldstændig Udluftning behøves 13 å 1600 
Kubikfod frisk Luft i Timen for hver Beboer af et almindeligt 
Værelse. Han anbefaler om Sommeren at have aabne Vinduer 
hele Dagen og hele Natten, samt til andre Tider, naar det er 
koldt, at aabne Vinduerne 5 å 10 Minuter hver Time; den der- 
med forbundne Besvær og Ubehagelighed bør man, mener han, 
offre for Sundhedens Skyld; da Forfatteren derhos antager, at 
den friske Luft sædvanligvis kun indstrømmer igjennem Døre og 
Vinduer, såa anbefaler han som det bedste Middel til at tilveie- 
bringe en fuldstændig Luftfornyelse, at aabne Døre og Vinduer 
påa een Gang for at skaffe Gjennemtræk. Forfatteren omtaler 
derefter i Korthed først de forskjellige Apparater, som benyttes 
til Opvarmning og Ventilation af hele Bygninger eller store For- 
samlingslokaler, og gaaer derefter over til at omtale de alminde- 
lige Kaminer og Vindovne, hvorved han gjør opmærksom paa 
det -bekjendte Middel mod Fodkulde, som bestaaer i at omgive 
Ovnen med en Kappe, hvori Luften strømmer ind ved Gulvet og 
ud foroven i Værelset. Derefter leder Forfatteren Opmærksomheden 
hen paa de ventilerende Kakkelovne, som føre frisk Luft i opvar- 
met Tilstand ind i- Værelset. Den friske Luft føres -ind under 
Gulvet i en Ledning, enten til et Rum mellem Kakkelovnen og 
en samme omgivende Skjærm, eller igjennem Ovnen ved Hjælp 
af Rør, hvoraf den udstrømmer i opvarmet Tilstand oven over 
